Afg‘onistonning Farah viloyatida armiya vertolyoti halokatga uchradi. Vertolyot bortida kamida 25 kishi bo‘lgan. Mahalliy ma’muriyatning ma’lum qilishicha, halokatda hech kim omon qolmagan. Voqea yuz bergan vaqtda havoda 2 ta vertolyot bo‘lgan, ulardan biri qulab tushgan. Ma’lum qilinishicha, halok bo‘lganlar orasida Farah viloyati kengashi rahbari Farid Baxtavar ham bo‘lgan. Ayni vaqtda halokat sabablari o‘rnatilmoqda. Ta’kidlanishicha, vertolyot toliblar tomonidan nazorat qilingan hududga qulagan.